รัฐบาลไทย-ข่าวทำเนียบรัฐบาล-ก.เกษตรฯ เร่งเคลียร์พื้นที่ระบาดหนอนหัวดำ
วันพฤหัสบดีที่ 23 มีนาคม 2560
ก.เกษตรฯ เร่งเคลียร์พื้นที่ระบาดหนอนหัวดํา
ก.เกษตรฯ เร่งเคลียร์พื้นที่ระบาดหนอนหัวดํา ปูพรม 2 จังหวัด ประจวบคิรีขันธ์และสุราษฎร์ธานี ตะลุยสร้างการรับรู้สู่ผู้เกี่ยวข้องทุกภาคส่วนชูหัวใจความสําเร็จของโครงการอยู่ที่ความร่วมมือ
นางสาวชุติมาบุณยประภัศร รัฐมนตรีช่วยว่าการกระทรวงเกษตรแลสหกรณ์ เปิดเผยว่า จากมติ ครม.ที่อนุมัติให้กระทรวงเกษตรสหกรณ์ดําเนินโครงการและงบประมาณเพื่อป้องกันกําจัดศัตรูมะพร้าว (หนอนหัวดํา) ด้วยวิธีผสมผสาน แบบครอบคลุมพื้นที่ โดยการมีส่วนร่วมอย่างยั่งยืน ในพื้นที่ 78,954 ไร่ วงเงิน 287.73 ล้านบาท เพื่อตัดวงจรการระบาดของหนอนหัวดํามะพร้าวไม่ให้แพร่ระบาดไปยังพื้นที่ปลูกพืชเศรษฐกิจ คือ ปาล์มน้ํามัน และลดความรุนแรงการระบาดของหนอนหัวดําไปยังพื้นที่แห่งใหม่ โดยมีพื้นที่ดําเนินการ รวม 78,954 ไร่ ใน 29 จังหวัด ตั้งแต่เดือนเมษายน–ธันวาคม 2560 ได้สั่งการให้กรมวิชาการเกษตรและกรมส่งเสริมการเกษตร ดําเนินการตามแผนแนวทางการป้องกันและกําจัดหนอนหัวดําทั้งในระยะสั้นและระยะยาวตามมาตรการที่กําหนดไว้ พร้อมกับต้องเร่งเข้าไปดําเนินการสร้างการรับรู้ให้แก่เกษตรกรเจ้าของสวนมะพร้าวและผู้ที่เกี่ยวข้องในพื้นที่ด้วย
นายสําราญ สาราบรรณ์ รองอธิบดีกรมส่งเสริมการเกษตร กล่าวว่า ประเทศไทยมีพื้นที่ปลูกมะพร้าวทั้งประเทศ ประมาณ 1.24 ล้านไร่ โดยมีพื้นที่ที่มีการระบาดของหนอนหัวดํา 78,954 ไร่ ใน 29 จังหวัด และระบาดรุนแรงใน 5 จังหวัด ได้แก่ 1) ประจวบคิรีขันธ์ 62,000ไร่ พบการระบาดของหนอนหัวดําทุกอําเภอ 2) สุราษฎ์ธานี 5,000 ไร่ 3) ชลบุรี 4,000 ไร่ 4) สมุทรสาคร 2,600 ไร่ และ 5) แปดริ้ว 953 ไร่ โดยมาตรการที่ได้เสนอต่อ ครม. ในประเด็นความยั่งยืนนั้น จะดําเนินการครอบคลุมในทุกพื้นที่ทั้ง 78,954 ไร่ ซึ่งประกอบด้วย 5 มาตรการหลัก ได้แก่ 1. การสร้างการรับรู้และการมีส่วนร่วมกับเกษตรกร 2. การจัดการศัตรูพืชโดยวิธีผสมผสาน 3. มาตรการทางกฎหมาย 4. การเฝ้าระวังและการสํารวจ และ 5. สร้างสวนใหม่ทดแทนและส่งเสริมการปลูกพืชหลากหลาย เพื่อให้เกิดระบบนิเวศที่สมดุลในระยะต่อไป
“การดําเนินการป้องกันและกําจัดหนอนหัวดําจะประสบความสําเร็จและได้ผลอย่างยั่งยืนต้องอาศัยการมีส่วนร่วมจากทุกภาคส่วนที่เกี่ยวข้อง โดยเฉพาะเกษตรกรที่เป็นเจ้าของสวนมะพร้าวที่ได้รับผลกระทบจากการระบาดของหนอนหัวดําต้องให้ความร่วมมือ และยินยอมให้เจ้าหน้าที่เข้าไปดําเนินการ เพื่อไม่ให้หนอนหัวดํามีการระบาดไปนอกพื้นที่” รองอธิบดีกรมส่งเสริมการเกษตร กล่าว
นายสุวิทย์ ชัยเกียรติยศ อธิบดีกรมวิชาการเกษตร กล่าวเพิ่มเติมว่า ในเบื้องต้นช่วงเดือนเมษายนนี้กรมวิชาการเกษตรและกรมส่งเสริมการเกษตรจะร่วมกันดําเนินการป้องกันและกําจัดหนอนหัวดําในพื้นที่พบการระบาดรุนแรงมากใน 2 จังหวัด คือ ประจวบคิรีขันธ์ และสุราษฎร์ธานี เนื่องจากที่ผ่านมาพบ 2 ปัญหาสําคัญที่ทําให้ไม่สามารถเข้าไปดําเนินการจัดการกับหนอนหัวดําในสวนมะพร้าวในบางพื้นที่ได้ โดยปัญหาแรกมาจากการที่เกษตรกรเจ้าของสวนบางรายไม่ยินยอมให้เจ้าหน้าที่ใช้สารเคมีตามหลักวิชาการเพื่อกําจัดหนอนหัวดํา และอีกปัญหาหนึ่ง คือ เจ้าของสวนไม่ได้อยู่ในพื้นที่ปล่อยให้สวนทิ้งร้างกลายเป็นแหล่งอาศัยและเพาะพันธุ์ของหนอนหัวดํา
ทั้งนี้กรณีการระบาดของหนอนหัวดํามะพร้าวที่จังหวัดประจวบคิรีขันธ์และเกาะสมุย จังหวัดสุราษฎร์ธานีจากการสํารวจของเจ้าหน้าที่พบว่ามีการระบาดอยู่ในระดับรุนแรง หากใช้วิธีการตัดทางใบและพ่นเชื้อบีทีจะไม่มีประสิทธิภาพเพียงพอที่จะกําจัดหนอนหัวดําได้ ดังนั้นจึงต้องใช้วิธีพ่นสารทางใบสําหรับต้นมะพร้าวที่มีความสูงน้อยกว่า 12 เมตร ส่วนมะพร้าวที่มีความสูงมากกว่า 12 เมตรให้ใช้วิธีฉีดสารเข้าต้น ซึ่งเป็นวิธีการที่สามารถตัดวงจรชีวิตหนอนหัวดําได้ผลดีที่สุด ซึ่งสารเคมีทีใช้ในการดําเนินการดังกล่าวเป็นสารเคมีที่อยู่ในคําแนะนําของกรมวิชาการเกษตรดังนั้นเกษตรกรและผู้บริโภคไม่ต้องกังวงในเรื่องของสารตกค้างเพราะมีผลงานวิจัยของกรมวิชาการเกษตรรองรับว่าไม่พบสารตกค้างทั้งในน้ําและเนื้อมะพร้าว รวมทั้งไม่มีผลกระทบต่อสภาพแวดล้อมด้วย
อย่างไรก็ตาม ก่อนที่เจ้าหน้าที่จะเข้าไปดําเนินการป้องกันและกําจัดหนอนหัวดําในพื้นที่ดังกล่าว กรมวิชาการเกษตรมีแผนที่จะสร้างการรับรู้และทําความเข้าใจกับผู้ที่ได้รับผลกระทบและผู้ที่เกี่ยวข้องตามนโยบายของรัฐบาลก่อน โดยแผนการสร้างการรับรู้ดังกล่าวจะทําทั้งในระดับประเทศ ระดับจังหวัด ระดับท้องถิ่น โดยจะใช้ระยะเวลาในการดําเนินการปฏิบัติตามแผนสร้างการรับรู้ดังกล่าวประมาณ 3 - 4 สัปดาห์ ในขณะเดียวกันช่วงที่การดําเนินการตามแผนสร้างการรับรู้ดังกล่าวเจ้าหน้าที่ทางด้านวิชาการของกรมวิชาการเกษตรจะจัดทําคู่มือกําหนดวิธีการปฏิบัติในการกําจัดหนอนหัวดําในสวนมะพร้าวเพื่อเป็นแนวทางการปฏิบัติงานของเจ้าหน้าที่ให้เป็นไปในทิศทางเดียวกัน พร้อมทั้งหารือร่วมกับเจ้าหน้าที่ของกรมส่งเสริมการเกษตรและท้องถิ่นเพื่อชี้เป้าแหล่งระบาดที่ต้องเข้าไปดําเนินการ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai